கேள்வி: சுதா சுந்தரராமன் பற்றி தகவல் சொல்.
பதில்: சுதா சுந்தரராமன் (பிறப்பு: 1958) ஒரு பெண் அரசியல் போராளி மற்றும் இந்திய பொதுவுடமைக் கட்சி (மார்க்சிஸ்ட்)இன் மத்திய குழுவின் உறுப்பினர். இவர் 2014 ஆம் ஆண்டு முதல் அனைத்திந்திய ஜனநாயக மாதர் சங்கம் சங்கத்தின் பொதுச் செயலாளராக உள்ளார்..
கேள்வி: சுதா சுந்தரராமன் - படிப்பு, ஆரம்ப வாழ்க்கை பற்றி நீங்கள் என்ன அறிந்துள்ளீர்கள்?
பதில்: சுதா ஆங்கில இலக்கியத்தில் பட்டப் படிப்பைச் சென்னையில் உள்ள எத்திராஜ் மகளிர் கல்லூரியில் கற்றார். படிக்கும் பொழுது இந்திய மாணவர் சங்கம் (கம்யூனிஸ்ட் கட்சியின் மாணவர் அமைப்பு) ஈர்க்கப்பட்டு அதில் இணைந்தார். அவர் தத்துவத்தில் முதுகலைப் பட்டம் பெற்றார். பின் பள்ளி ஆசிரியையாக தனது வாழ்க்கையைத் தொடங்கினார்.
கேள்வி: சுதா சுந்தரராமன் - அரசியல் வாழ்க்கை என்பது என்ன?
பதில்: ஆசிரியையாகப் பணியாற்றிய காலகட்டத்தில் பெண்களுக்கு எதிரான வன்முறைகளை எதிர்த்தும், அவர்களைப் பாதுகாக்கவும் போராடினார். அதனைத் தொடர்ந்து, தனது ஆசிரியர் பணியை விடுத்து அனைத்திந்திய ஜனநாயக மாதர் சங்கம் (AIDWA), இந்திய பொதுவுடமைக் கட்சி (மார்க்சிஸ்ட்) மகளிர் அமைப்பில் சேர்ந்தார். 1995 ஆம் ஆண்டில், அவர் அனைத்திந்திய ஜனநாயக மாதர் சங்கம் (AIDWA) தமிழ்நாட்டின் பொதுச் செயலாளராக நியமிக்கப் பெற்றார். அன்று முதல் தொடர்ந்து 2001 ஆம் ஆண்டு வரை அப்பதவியை வகித்தார். மேலும், அவர் பெண்களின் 33 சதவித பெண்கள் இடஒதுக்கீடு வரைவுச் சட்டம் இயற்றவேண்டும் தொடர்ந்து வலியுறுத்தி வருகிறார்.[http://profit.ndtv.com/news/corporates/article-womens-day-india-ranks-105th-in-world-in-terms-of-women-participation-in-politics-299270 Sudha Sundararaman on India's Women's Reservation Bill]